Diari Oficial de la Generalitat Valenciana


Sumari del DOGV 5484, del 04-04-2007 (2007/2762)

Informació pública del Projecte d'Urbanització de la Unitat d'Execució 22-UE-I, situada entre l'avinguda de Lairón i el grup Sant Domènec.
------------------------------------------------------------------------------------------------------------------------------------------

### Dades del document

Número de DOGV
:   5484

Data del DOGV
:   04-04-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/2762


Data del document
:   18-01-2007

Organisme emissor
:   Ajuntament de Castelló de la Plana

Tipus de document
:   Informació Pública

Descriptors 

:   * Castelló de la Plana
    * administració local
    * pla d'urbanisme

L'Alcalde, en data 20 de desembre de 2006, va dictar el següent decret que, literalment, diu així:  
"En la sessió plenària de data 27 de maig de 2004, es va aprovar el programa d'actuació integrada de la unitat d'execució 68 RK-U i es va adjudicar la seua execució a la mercantil Calpe Invest, SA.  
Juntament amb l'alternativa tècnica de programa, la mercantil suara esmentada va presentar un avantprojecte d'urbanització que es va protocol·litzar i es va exposar al públic d'acord amb la Llei Reguladora de l'Activitat Urbanística. Els tècnics municipals van emetre informes en què advertien de diverses deficiències que havien d'esmenar-se en el corresponent projecte d'urbanització.   
Amb aquesta finalitat, en data 3 de març de 2006, es va presentar l'esmentat projecte, els tècnics municipals van emetre un informe favorable i va ser visat en data 23 de novembre de 2006 (núm. 4771 i 4772) pel Col·legi Oficial d'Enginyers Superiors Industrials de la Comunitat Valenciana i, en data 12 de desembre del 2006 (núm. 3012), pel Col·legi Territorial d'Arquitectes de Castelló.  
La disposició transitòria tercera del Decret 67/2006, de 19 de maig, per la qual s'aprova el Reglament d'Ordenació i Gestió Territorial i Urbanística, disposa que la tramitació i aprovació dels projectes d'urbanització, quan s'haja presentat avantprojecte d'urbanització juntament amb l'alternativa tècnica, l'aprovació definitiva de la qual va ser anterior a l'entrada en vigor de la Llei Urbanística Valenciana, es regiran pel que preveu Llei Reguladora de l'Activitat Urbanística, per la qual cosa en el cas que ens ocupa s'aplicarà el que disposa l'article 53 de la Llei Reguladora de l'Activitat Urbanística, respecte de l'elaboració, tramitació i aprovació dels projectes d'urbanització.   
D'acord amb l'article 124.4.n' de la Llei Reguladora de les Bases del Règim Local, l'alcalde, com a competència residual, seria competent per a exposar al públic els projectes d'urbanització.  
Per tot això, en virtut de les facultats que em confereix la llei, resolc:  
Primer  
Exposar al públic durant el termini de 20 dies, a efectes d'al·legacions, el Projecte d'Urbanització de la Unitat d'Execució 59 LI-Z, situada entre l'avinguda de Lairón i el grup Sant Domènec, amb un pressupost de 233.339,58 (IVA inclòs).  
Segon  
Notificar als interessats i publicar al tauler d'anuncis d'aquest ajuntament, en un periòdic de difusió local, en el Butlletí Oficial de la Província de Castelló i en el Diari Oficial de la Comunitat Valenciana".  
La qual cosa es fa pública per al coneixement general i s'adverteix, alhora, que durant el termini de 20 dies, els qui estiguen interessats podran consultar l'expedient (de 09.00 a 14.00 hores, de dilluns a divendres, en les dependències de l'Agència de Desenvolupament Urbanístic, situada en l'av. Germans Bou, núm. 16) i presentar-hi les al·legacions que creguen convenients.  
Castelló de la Plana, 18 de gener de 2007.- L'alcalde: Alberto Fabra Part. El secretari general: José Mateo Rodríguez.